หลังจากดูดเชื้อราแล้ว แล้วก็มีเลือดออกมาด้วย บอกว่าอย่าตกใจนะ ตอนนี้ก็มีอาการหูอื้อ อยากทราบว่าอาการหูอื้อนี่เป็นอาการปกติตอนหลังดูดเชื้อออกแล้วใช่มั้ยคะ แล้วกี่วันจะหายอื้อคะ
สวัสดีค่ะ การติดเชื้อราในช่องหูอาจทำให้เกิดการอักเสบที่ในหู อาการเช่นได้ยินลดลง คันในหู หูอื้อ ได้ยินเสียงผิดปกติ เจ็บปวดที่บริเวณหูชั้นนอกการรักษานั้น อาจจะต้องได้รับการดูดเชื้อราออก ร่วมกับยาฆ่าเชื้อภายใต้การดูแลของแพทย์ การดูดเชื้อราออกนั้น แพทย์จะทำความสะอาดในรูหู โดยการใช้อุปกรณ์เฉพาะใส่เข้าไปคีบเชื้อราและซากเซลล์ที่ตายแล้วออกมา จากนั้นทำการล้างและดูดสิ่งสกปรกภายในรูหูออกมาให้ได้มากที่สุด พร้อมกับให้ยาฆ่าเชื้อรามาหยอดหูต่อค่ะหลังการดูดหูนั้น อาจจะรู้สึกหูอื้อได้เล็กน้อยเป็นปกติ อาจจะเกิดหลังทำประมาณไม่เกิน 1 วัน หลังจากนั้นจะดีขึ้นเรื่อยๆ หากยังหูอื้อมากขึ้น ปวดหู มีน้ำหนองหรือเลือดไหลจากหู ให้กลับไปพบแพทย์